# Сыбайлас жемқорлыққа қарсы мониторингтің нәтижесі

1. **Кіріспе бөлім**

Қазақстан Республикасының «Сыбайлас жемқорлыққа қарсы іс-қимыл туралы» Заңының (бұдан әрі мәтін бойынша - Заң) 7-бабы бойынша сыбайлас жемқорлыққа қарсы мониторинг – сыбайлас жемқорлыққа қарсы іс-қимыл субъектілерінің сыбайлас жемқорлыққа қарсы саясаттың тиімділігіне, сыбайлас жемқорлыққа қарсы іс-қимыл саласындағы құқық қолдану практикасының жай-күйіне, сондай-ақ қоғамның сыбайлас жемқорлық деңгейін қабылдауы мен бағалауына қатысты ақпаратты жинау, өңдеу, жинақтап-қорыту, талдау және бағалау жөніндегі қызметі.

# Сыбайлас жемқорлыққа қарсы мониторингтің мәні: «Хабар» Агенттігі» АҚ қызметі.

# Сыбайлас жемқорлыққа қарсы мониторингтің негізгі міндеті – «Хабар» Агенттігі» АҚ (бұдан әрі - Агенттік) сыбайлас жемқорлыққа қарсы іс-қимыл қызметін зерделеу және бағалау.

# Агенттік жарғылық капиталына мемлекет 100 % қатысатын акционерлік қоғам болып табылады, квазимемлекеттік сектор субъектілеріне жатады. Агенттік қызметінің мәні – телерадиобағдарламаларды өндіру және тарату.

# 2. Сыбайлас жемқорлыққа қарсы мониторинг «Хабар» Агенттігі» АҚ құрылымдық бөлімшелерінде жүргізілді.

# 3. Сыбайлас жемқорлыққа қарсы мониторинг жүргізу кезеңі: 2017 жылғы 01 сәуірде басталды, 2017 жылғы 31 мамырда аяқталды.

# 4. Бақылау кезеңі: 1 сәуір - 31 мамыр 2017 жыл.

# ІІ. Ақпараттық-талдау бөлімі

# Қазақстан Республикасының «Сыбайлас жемқорлыққа қарсы күрес туралы» Заңының 6-бабы бойынша, сондай-ақ Басқарма Төрайымының «Хабар» Агенттігі» АҚ сыбайлас жемқорлыққа қарсы іс-қимылдың кейбір мәселелері туралы» 2017 жылғы 10 тамыздағы № 334-Н бұйрығын орындау үшін Агенттікте төмендегілер қарастырылған:

# 1) сыбайлас жемқорлыққа қарсы іс-қимыл шараларының жүйесі;

# 2) сыбайлас жемқорлыққа қарсы мәдениетті қалыптастыру;

# 3) заңдық сараптама жүргізу кезінде сыбайлас жемқорлық сипаты бар нормаларды анықтау;

# 4) сыбайлас жемқорлыққа қарсы стандарттарды қалыптастыру және сақтау;

# 5) қаржылық бақылау;

# 6) сыбайлас жемқорлыққа қарсы шектеулер;

# 7) мүдделер қақтығысын болғызбау және шешу.

## Сыбайлас жемқорлыққа қарсы мәдениетті қалыптастыру жөнінде

Сыбайлас жемқорлыққа қарсы мәдениетті қалыптастыру білім беру, ақпараттық және ұйымдастырушылық сипаттағы шаралар кешені арқылы жүзеге асырылады, сондай-ақ сыбайлас жемқорлыққа қарсы іс-қимыл бойынша әр субъектінің міндеті болып табылады.

Заңның 9-бабы 4-тармағына сәйкес, сыбайлас жемқорлыққа қарсы мәдениетті қалыптастыру жөніндегі ақпараттық және ұйымдастырушылық қызмет мақсаты - Агенттіктің әр қызметкерінің азаматтық ұстанымына айналуы тиіс сыбайлас жемқорлыққа төзбеушілік қатынас, ал мінез-құлық тәртібі - адалдық пен сатылмаушылық болып табылатын түсіндіру жұмыстарын жүргізу арқылы іске асырылады. Агенттік қызметкерлерде сыбайлас жемқорлыққа қарсы мәдениет, сыбайлас жемқорлыққа қарсы берік иммунитет, оны жария сөгу болмайынша, қалаған нәтижеге қол жеткізу мүмкін еместігін түсінеді. Агенттікте әр қызметкерге сыбайлас жемқорлықпен күрес қағидаттарын түсіндіру жолымен сыбайлас жемқорлыққа қарсы мәдениетті қалыптастыру жоспарлануда. Агенттік, заманауи қоғамның бір бөлігі болып табыла отырып, әлеуметтік салауатты қоғамның түзілуіне өз үлесін енгізуге ұмтылады. Агенттік, тұлғада қазақстандық отансүйгіштік рухын дамытудың және сыбайлас жемқорлықты қабылдамаудың маңыздылығын түсіне келе, ағымдағы жылдың екінші жартыжылдығында сыбайлас жемқорлыққа қарсы оқыту семинарларын, дөңгелек үстелдер өткізуді жоспарлап отыр.

Агенттіктің таралуы республиканың бүкіл аумағын қамтитын бұқаралық ақпарат құралдары, атап айтқанда, «Хабар», «Хабар 24» телеарналары, күнделікті қызметінде сыбайлас жемқорлықты қоғамдық қабылдамау атмосферасын қамтамасыз етеді, қазақстандықтарда белсенді азаматтық ұстанымды қалыптастыруға, олардың эфирде осы проблеманы жоспарлы және мақсатты түрде көрсету, сыбайлас жемқорлықпен қарсы негізін қалаушы қағидаттарды түсіндіру арқылы сыбайлас жемқорлыққа қарсы іс-қимыл жағдайына ат салысуға белсене қатысады.

Арналар көрсететін негізгі сюжеттер эфирде сыбайлас жемқорлыққа қарсы заңнаманы кеңінен хабарлауға, сыбайлас жемқорлық құқық бұзушылықтарды жою бойынша мемлекет қабылдайтын шараларға бағытталған. Осылайша, 2017 жылғы 10 қаңтардан бастап 10 маусымға дейін «Хабар», «Хабар 24» арналарының эфирінде сыбайлас жемқорлыққа қарсы іс-қимыл мақсатында «Проект закона», «Интервью», «Бес реформа белестері», «Транспорт және логистика», «Приоритет» және басқалары сияқты 8 бағдарламада сыбайлас жемқорлыққа қарсы тақырыптарға 60 астам жаңалық сюжеттері көрсетілген болатын.

***Қазақстан Республикасының заңнамасына сәйкес заңдық сараптама жүргізу кезінде сыбайлас жемқорлық сипаты бар нормалар жөнінде***

Қызметтің негізгі мәні, сондай-ақ қызмет мәні аясында іске асырылатын мақсаттар мен міндеттер бойынша, Агенттік бақылау-қадағалау қызметтерін жүзеге асырмайды және жеке және заңды тұлғаларға мемлекеттік қызметтерді көрсетпейді. Сонымен бірге, Агенттік телехабар тарату арқылы республикалық деңгейде мемлекеттік ақпараттық саясатты жүргізу жөніндегі мемлекеттік тапсырманы орындауды қамтамасыз етеді.

Жұмыс тобы бақылау кезеңінде Агенттіктің басқару органдары қабылдаған және құрылымдық бөлімшелердің қызметін қозғайтын ішкі (жергілікті) нормативтік құжаттарды сыбайлас жемқорлық құқық бұзушылықтар жасауға ықпал ететін нормалар мен шектеуші өкілеттіктерді анықтау мәніне сыбайлас жемқорлыққа қарсы мониторинг жүргізілді. Жүргізілген мониторинг нәтижелері бойынша, Агенттіктің ішкі құжаттарында сыбайлас жемқорлық құқық бұзушылықтар жасауға ықпал ететін нормалар мен шектеуші өкілеттіктер анықталған жоқ.

Агенттікте мемлекеттік сатып алуды жүзеге асырған кезде сыбайлас жемқорлық тәуекелдерін болдырмау мақсатында, қызметкерлер Қазақстан Республикасының «Мемлекеттік сатып алу туралы» Заңының, Мемлекеттік сатып алуды жүзеге асыру қағидаларының талаптарын қатаң ұстанады. Одан бөлек, Агенттік мемлекеттік сатып алуды реттейтін ішкі нормативтік актілерді, соның ішінде Мемлекеттік сатып алуды және мемлекеттік тапсырманы орындау шеңберінде тауарларды, жұмыстарды және қызметтерді сатып алуды ұйымдастыру және өткізу жөніндегі нұсқаулықты әзірледі.

Қызметкерлердің корпоративішілік өзара қарым-қатынастардың этикалық нормаларын, әлеуметтік жауапкершілікті, сондай-ақ басқа да барынша басым этика мәселелерін сақтау мақсатында, Агенттікте Корпоративтік этика кодексі бекітілді және қолданылады. Көрсетілген кодекстің мақсаты Агенттіктің корпоративтік құндылықтарын анықтау болып табылады, соны қолдану Агенттіктің және оның қызметкерлерінің Агенттіктің беделін, оның бәсекеге қабілеттілігін және тиімділігін қалыптастыратын және іскерлік мінез-құлықты айқындайтын негізгі этикалық құндылықтарға бейілділігін көрсетеді.

Сонымен қоса, Агенттік қызметкерлерінің әзірленген және Агенттіктің штат кестесінде қарастырылған барлық лауазымдарына ендірілген лауазымдық нұсқаулықтары талданды. Осылайша, мониторинг нәтижелері бойынша, лауазымдық нұсқаулықтармен қызметкерлердің лауазымдық міндеттері және құқықтары нақты белгіленген және айқындалған делінген. Лауазымдық нұсқаулықтардың ережелері Агенттік қызметкерлерінің сыбайлас жемқорлық іс-қимылдарын жүзеге асыру тәуекелдерін болдырмайды.

***Қаржылық бақылау жөнінде***

Сыбайлас жемқорлыққа қарсы мониторингті жүргізу қаржылық бақылау шаралары толық сақталғандығын көрсетті.

Агенттіктегі басқарушылық функцияларды орындайтын лауазымды тұлғалар табыстары мен мүліктері туралы декларацияларды Мемлекеттік кірістер департаментіне уақытылы тапсырды.

***Сыбайлас жемқорлыққа қарсы шектеулер жөнінде***

Заңның 12-бабы бойынша, сыбайлас жемқорлыққа қарсы шектеулер – бұл заңда белгіленген және сыбайлас жемқорлық құқық бұзушылықтардың алдын алуға бағытталған шектеулер, солардың негізінде:

1) мемлекеттік функцияларды орындаумен сыйыспайтын қызметті жүзеге асыруға;

2) жақын туыстарының, жұбайлары (зайыптары) мен жекжаттарының бірге қызмет (жұмыс) істеуіне жол бермеуге;

3) мүліктік және мүліктік емес игіліктер мен артықшылықтар алу немесе табу мақсатында, ресми таратылуға жатпайтын қызметтік және өзге де ақпаратты пайдалануға;

4) Қазақстан Республикасының заңнамасына сәйкес қызметтік өкілеттіктерін орындауына байланысты сыйлықтар қабылдау бойынша сыбайлас жемқорлыққа қарсы шектеулерді қабылдауға тыйым салынады.

Сыбайлас жемқорлыққа қарсы мониторингті жүргізген кезде жоғарыда көрсетілген шектеулерді бұзатын фактілер анықталған жоқ.

***Мүдделер қақтығысы жөнінде***

Заңның 15-бабы бойынша, мүдделер қақтығысы – жауапты мемлекеттік лауазымды атқаратын адамдардың, мемлекеттік функцияларды орындауға уәкілеттік берілген адамдардың, оларға теңестірілген адамдардың, лауазымды адамдардың жеке мүдделері мен олардың лауазымдық өкілеттіктері арасындағы қайшылық, мұндай жағдайда осы аталған адамдардың жеке мүдделері олардың өздерінің лауазымдық өкілеттіктерін тиісінше орындамауына әкеп соғуы мүмкін.

Мониторинг нәтижесімен Агенттіктегі мүдделер қақтығысын реттеу Агенттіктің Корпоративтік этика кодексімен, сондай-ақ Корпоративтік басқару кодексімен және Агенттіктің өзге де ішкі құжаттарымен реттелгендігі анықталды.

Мүдделер қақтығысын тудыруы мүмкін жағдайларды анықтау және ескерту мақсатында, Корпоративтік этика кодексімен төмендегі қағидалар бекітілді:

1) қызметкерлер Агенттіктің мүддесі үшін объективті іскерлік шешімдерді қабылдау қабілетіне ықпал етуі мүмкін кез келген іс-қимылдардан аулақ болғаны жөн;

2) мүдделері Агенттіктің мүдделеріне қайшы келуі мүмкін кез келген ұйымның басқару органдарының мүшелігіне үміткер ұсынумен келіспес бұрын, қызметкерлер осы мәселені тікелей басшымен талқылаған және осыған рұқсат алған дұрыс;

3) егер мұндай қызығушылық Агенттік мүдделеріне қайшы келетін болса, қызметкерде ешқашан Агенттіктің іскерлік серіктестерінің қызметіне жеке қызығушылығы болмауы керек;

4) қызметкер ешқашан Агенттікпен іскерлік қатынастары бар немесе осындай қатынастарға ұмтылатын қандай да бір жеке немесе заңды тұлғалардан (өзінің негізгі қызметі барысында қызметтерді немесе ұқсас қарыздарды ұсынатын ұйымдардан басқа) қарыздар, сыйлықтар немесе қызметтер алмағаны жөн;

5) егер мұндай қызмет Агенттіктегі лауазымдық міндеттерді орындауға теріс әсер ететін болса, қызметкер ешқашан қосымша негізгі емес жұмыспен немесе жұмыстан тыс уақытта өзге де қызметпен айналыспауы керек;

6) қызметкер ешқашан мүдделер қақтығысы фактісін және оның себептерін басшылықтан жасырмағаны абзал;

7) қызметкер ешқашан Агенттіктің корпоративтік ресурстары, басшылық, Агенттіктің қызметкерлері берген мүмкіндіктерді, лауазымдық жағдайын және/немесе Агенттікте лауазымдық және басқа қызметтік міндеттерді орындау салдарынан алынған ақпаратты өз мүддесіне немесе жеке пайда табу үшін пайдаланбағаны жөн;

8) қызметкер ешқашан Агенттік пен кез келген үлестес тұлға арасындағы кез келген қатынастар бойынша қарастыруға және шешімдер қабылдауға тікелей қатыспағаны дұрыс.

***Сыбайлас жемқорлық құқық бұзушылықтар жөнінде***

Заңның 1-бабы бойынша, сыбайлас жемқорлық құқық бұзушылық – бұл үшін заңда әкімшілік немесе қылмыстық жауаптылық белгіленген, сыбайлас жемқорлық белгілері бар құқыққа қайшы, кінәлі түрдегі іс-әрекет (әрекет немесе әрекетсіздік).

Агенттікте сыбайлас жемқорлық құқық бұзушылықтар жасауға кінәлі деп танылған қызметкерлер жоқ.

***Құқықтық статистика деректері жөнінде***

Агенттікте құқықтық статистика органдарының деректері жоқ.

***Агенттік қызметкерлерінің сыбайлас жемқорлық іс-қимылдарына қатысты жеке және заңды тұлғалардың өтініштері жөнінде***

Жұмыс тобы бұқаралық ақпарат құралдарын, Агенттік қызметкерлерінің сыбайлас жемқорлық іс-қимылдарына қатысты жеке және заңды тұлғалардың өтініштерін талдады. Мониторинг нәтижелері бойынша бұқаралық ақпарат құралдарында Агенттік қызметкерлеріне қатысты жарияланымдар табылған жоқ. Жеке және заңды тұлғалардан Агенттік қызметкерлерінің сыбайлас жемқорлық іс-қимылдарына қатысты өтініштер келіп түскен жоқ.

Жүргізілген мониторинг қорытындылары бойынша, Агенттік қызметінде мемлекеттік сатып алуды жүзеге асырған кезде сыбайлас жемқорлықпен байланысты фактілер табылған жоқ. Агенттіктің мекенжайына қызметкерлердің іс-қимылдарына мемлекеттік сатып алуды жүзеге асырған кезде сыбайлас жемқорлық құқық бұзушылықтар туралы шағымдар, өтініштер, хаттар келіп түскен жоқ.

***Агенттіктегі сыбайлас жемқорлыққа қарсы іс-қимыл қарқыны жөнінде:***

Әлеуметтік сауалнамалар жүргізілген жоқ, жарияланымдар жоқ.

**ІІІ Қорытынды бөлім**

**Қорытынды:** Сыбайлас жемқорлыққа қарсымониторинг қорытындылары бойынша, сондай-ақ Агенттікте сыбайлас жемқорлыққа төзбеушілік атмосферасын және сыбайлас жемқорлыққа қарсы мәдениетті қалыптастыру мақсатында, жұмыс тобы:

1) «Хабар» Агенттігі» АҚ-да сыбайлас жемқорлық тәуекелдеріне ішкі талдау жүргізуді;

2) Қазақстан Республикасының Мемлекеттік қызмет істері және сыбайлас жемқорлыққа қарсы іс-қимыл агенттігінің, прокуратураның, құқық қорғау органдарының өкілдерін тарта отырып Агенттік қызметкерлері арасында семинарлар, «дөңгелек үстелдер» өткізу жолымен сыбайлас жемқорлыққа қарсы мәдениетті қалыптастыру жұмыстарын жалғастыруды;

3) тұрақты негізде Агенттік қызметкерлері арасында сыбайлас жемқорлыққа қарсы заңнама мәселелері бойынша түсіндіру жұмыстарын жүргізуді ұсынады.